ועדת הפנים והגנת הסביבה, כנסת 23, פרוטוקול מספר 86, 2020-10-27 09:42

מיכל (מיקי) חיימוביץ': אנחנו הבוקר כאן כדי לדון בהצעת חוק הכניסה לישראל (תיקון מס' 33), התש"ף-2020.

מיכל (מיקי) חיימוביץ': זוהי הכנה לקריאה שנייה ושלישית.

מיכל (מיקי) חיימוביץ': מדובר בחוק שמסמיך בקרי גבולות ואנשים שאמונים על ביקורת הגבולות שלנו.

מיכל (מיקי) חיימוביץ': זה ענין של הסדרת סמכויות.

עירית ויסבלום: בוקר טוב.

עירית ויסבלום: אנחנו מדברים על תיקון לחוק הכניסה לישראל במסגרתו אנחנו רוצים להסדיר סמכויות של בקרי הגבול שצריכים אותם לצורך התפעול השוטף של מעברי הגבול.

עירית ויסבלום: מדובר בסמכויות שעד היום הם מקבלים אותם מכוח צווים של השר לביטחון פנים.

עירית ויסבלום: אלה צווים שמתחדשים אחת לתקופה.

עירית ויסבלום: כשמערך ביקורת הגבולות היה עוד בידי המשטרה, לפני כמה שנים, שוטרים ביצעו את התפקידים האלה והיו להם את כל הסמכויות הנדרשות.

עירית ויסבלום: כשזה עבר למערכת האזרחית, אנחנו היינו צריכים לקבל את הסמכויות האלה ולכן הצווים של השר לביטחון הפנים נותנים את הסמכויות עליהן אנחנו מדברים.

עירית ויסבלום: עם זאת הוטל עלינו להסדיר את זה בחקיקה שלנו כדי לנתק את הצורך בצווים המתחדשים של השר לביטחון פנים.

עירית ויסבלום: לגופו של עניין אנחנו מדברים על סיטואציות שמתרחשות בגבול, אפשר יהיה גם לתת דוגמאות והסברים.

עירית ויסבלום: נמצא כאן ערן זהבי, ראש המינהל, והוא יוכל לתת את הדוגמאות אבל בעיקרון אנחנו מדברים על סיטואציות שמתחלקות לכמה נושאים.

עירית ויסבלום: זה כבר מתבטא בסעיפים והשאלה אם נתחיל לפרט את הנושאים בסעיפים או כרגע רק את העניין הכללי.

מיכל (מיקי) חיימוביץ': בואי נישאר בעניין הכללי ואחר כך, עת נתחיל לעבור על ההצעה, נעשה את זה סעיף סעיף.

עירית ויסבלום: בסדר.

עירית ויסבלום: אם כן, זה הרעיון הכללי.

עירית ויסבלום: סמכויות שעד היום מקבלים אותן באמצעות צווים של השר לביטחון הפנים ואנחנו צריכים כעת להסדיר את זה בחקיקה.

עירית ויסבלום: לא מדובר בסמכויות חדשות ולא מדובר בהסדרים חדשים.

מיכל (מיקי) חיימוביץ': תודה רבה.

מיכל (מיקי) חיימוביץ': יש עוד מישהו שרוצה להעיר משהו בשלב הזה?

מיכל (מיקי) חיימוביץ': אני מציעה שנעשה את הדברים בצורה זריזה יחסית ונתחיל לעבור על ההצעה עצמה.

 << דובר >> גלעד קרן: לפני שאני אקריא, אני אומר כמה מלים.

 << דובר >> גלעד קרן: בנוסח שמונח לפניכם, שהכותרת שלו היא נוסח מוצע לדיון, ייעוץ משפטי לוועדה, 25 באוקטובר 2020, זה הנוסח ממנו אקריא, יש למעשה שני שינויים מהנוסח שעבר בקריאה הראשונה, שהציעה הממשלה.

 << דובר >> גלעד קרן: השינוי הראשון הוא הפניה יותר מדויקת לסעיפים בחוק המעצרים, חוק סדר הדין הפלילי (סמכויות אכיפה, מעצרים).

 << דובר >> גלעד קרן: בחוק המקורי היפנו לסעיפים 72 עד 74 ואנחנו מציעים להשמיט את ההפניה לסעיף 72(א), סעיף שהתווסף לחוק המעצרים בשנת 2018 והוא לא קשור לנושא ולא אמור להיות חלק מהעניין.

 << דובר >> גלעד קרן: העמדה הזו תואמה עם משרדי הממשלה.

 << דובר >> גלעד קרן: השינוי השני אותו אנחנו מציעים הוא להוסיף להצעת החוק הזאת גם תנאי שירות בסיסיים לממונים על ביקורת הגבולות.

 << דובר >> גלעד קרן: אנחנו חושבים שזה לא נכון שבחוק הזה אנחנו נותנים סמכויות לקציני ביקורת הגבולות ולא ניתן גם לממונים על ביקורת הגבולות שהם בעצם פונקציה יותר בכירה בכל הסיפור הזה של ביקורת הגבולות.

 << דובר >> גלעד קרן: יש להם סמכויות לא פחות משמעותיות מאשר לקציני ביקורת הגבולות כמו למשל סמכות של שחרור בערובה ממשמורת, צו משמרות וכולי, סמכויות שממש נוגעות לחירותו של אדם ולכן זה לא נכון בעינינו שקציני ביקורת הגבולות יהיה להם תנאי כשירות בחוק ולממונים על ביקורת הגבולות לא יהיו תנאי כשירות.

 << דובר >> גלעד קרן: לכן אנחנו מציעים תיקון גם בהקשר הזה.

 << דובר >> גלעד קרן: אני מציע שאני אקריא את החוק.

 << דובר >> גלעד קרן: תיקון סעיף 7 בחוק הכניסה לישראל, התשי"ב-1952 (להלן – החוק העיקרי), בסעיף 7, אחרי "באחת מתחנות הגבול שקבע שר הפנים בצו שפורסם ברשומות" יבוא "(בחוק זה – תחנת גבול)".

העיקרי יבוא: "פרק שני1: סמכויות עיכוב ומעצר בתחנת גבול 10ב.

העיקרי יבוא: עיכוב בקשר לעבירה

העיקרי יבוא: היה לקצין ביקורת הגבולות יסוד סביר לחשד שנעברה עבירה בת מעצר, רשאי הוא לעכב אדם שנמצא בתחנת גבל ושיכול למסור לו מידע הנוגע לאותה עבירה, כדי לברר את זהותו ומענו או כדי לחקור אותו, במקום הימצאו.

העיקרי יבוא: בסעיף זה - "חוק המעצרים" – חוק סדר הדין הפלילי (סמכויות אכיפה – מעצרים), התשנ"ו-1996.

העיקרי יבוא: "עבירה בת מעצר " – כהגדרתה בסעיף 23(א)(7) לחוק המעצרים.

העיקרי יבוא: 10ג.

העיקרי יבוא: מעצר בסירוב לעיכוב סירב אדם להיענות לדרישת קצין ביקורת הגבולות לעיכוב לפי סעיף 10ב תהיה נתונה לקצין ביקורת הגבולות סמכות המעצר לפי סעיף 23(ב) לחוק המעצרים, בשינויים המחויבים.

העיקרי יבוא: 10ד.

העיקרי יבוא: זיהוי קצין ביקורת הגבולות

העיקרי יבוא: הוא עונד, באופן גלוי, תג המזהה אותו ואת תפקידו ולובש מדי קצין ביקורת הגבולות בצבע ובצורה שהורה השר לעניין זה, ובלבד שהמדים כאמור אינם נחזים להיות מדי משטרה.

העיקרי יבוא: חובת ההזדהות לפי סעיף קטן (א) לא תחול אם קיומה עלול לגרום לסיכול ביצוע הסמכות בידי קצין ביקורת הגבולות.

העיקרי יבוא: תיקון סעיף 15 בסעיף 15(ב) לחוק העיקרי –

אחרי פסקה  יבוא: "(2) לקצין ביקורת הגבולות ימונה רק מי שמתקיים בו כל אלה:

אחרי פסקה  יבוא: הוא קיבל הכשרה מתאימה בתחום הסמכויות שיהיו נתונות לו לפי חוק זה, כפי שהורה השר, ולעניין הכשרה בתחום הסמכויות הנתונות לו לפי פרק שני1 – כפי שהורה השר בהסכמת השר לביטחון פנים.

אחרי פסקה  יבוא: (3) לממונה על ביקורת הגבולות ימונה רק מי שמתקיימים בו כל אלה:

אחרי פסקה  יבוא: הוא קיבל הכשרה מתאימה בתחום הסמכויות שיהיו נתונות לו לפי חוק זה, כפי שהורה השר.

אחרי פסקה  יבוא: (4) הודעה על מינוי קציני ביקורת הגבולות וממונים על ביקורת הגבולות לפי סעיף זה תפורסם ברשומות".

אחרי פסקה  יבוא: תחילתו של חוק זה שלושה חודשים מיום פרסומו (בחוק זה – יום התחילה).

אחרי פסקה  יבוא: מי שמונה לקצין ביקורת הגבולות או לממונה על ביקורת הגבולות לפי סעיף 15(ב) לחוק העיקרי כנוסחו ערב יום התחילה ושימש בתפקיד האמור ערב יום התחילה, יראו אותו, לתקופה של שישה חודשים מיום התחילה, כפי שמתקיימים לגביו התנאים לפי סעיף 15(ב)(2) או (3), לפי העניין, לחוק העיקרי כנוסחו בסעיף 3(2) לחוק זה.

מיכל (מיקי) חיימוביץ': מישהו מבקש רשות דיבור?

 << אורח >> אור רוזמן: אנחנו לא מתנגדים לנוסח החוק.

 << אורח >> אור רוזמן: אני רק רוצה להסביר איזושהי נקודה שהיא חשובה.

 << אורח >> אור רוזמן: מבחינתה בדיקה המשטרתית שתיעשה לממונים.

 << אורח >> אור רוזמן: לממונים אין סמכויות אכיפה אגרסיביות ולכן בדרך כלל במקרים כאלה אנחנו נמנעים מבדיקה משטרתית.

משה ארבל: יש הגדרה בחוק לסמכות אכיפה אגרסיבית וסמכות אכיפה רגילה?

 << אורח >> אור רוזמן: לא.

 << אורח >> אור רוזמן: אין הגדרה בחוק.

 << אורח >> אור רוזמן: בדרך כלל סמכויות אכיפה אגרסיביות, הכוונה היא לחיכוך עם אזרחים.

 << אורח >> אור רוזמן: מגע, תפיסה וכולי.

משה ארבל: למה אדוני קורא סמכות אכיפה אגרסיבית?

 << אורח >> אור רוזמן: הבהרתי.

 << אורח >> אור רוזמן: במקום שיש חיכוך עם אזרחים, ממש צורך פיזי לתפוס אזרחים, לכבול אותם, לאסור אותם וכדומה.

 << אורח >> אור רוזמן: רציתי להבהיר שלאור העובדה שיש כוונה לתת לממונים סמכויות נוספות שהן סמכויות גם של שחרור בערבות, סמכויות שהן מעבר לסמכויות מעין שיפוטיות רגילות, אנחנו כן מקבלים את העובדה שאולי יש מקום לעשות בדיקה משטרתית למרות שבדרך כלל במקרים כאלה אנחנו נמנעים מבדיקה כזאת.

מיכל (מיקי) חיימוביץ': מה השורה התחתונה?

 << אורח >> אור רוזמן: השורה התחתונה היא שאנחנו לא נתנגד לנוסח המוצע.

גבריאלה פיסמן: אני אשמח לומר כמה דברים ברמה הכללית.

גבריאלה פיסמן: המהלך הזה של עיגון בחקיקה של סמכויות עיכוב ומעצר של בקרי הגבול הוא בעצם חלק ממהלך רוחבי שאנחנו כמשרד המשפטים התחלנו ביחס להסמכות שניתנות על ידי השר לביטחון פנים מכוח חוק המעצרים.

גבריאלה פיסמן: בעצם יש הרבה מאוד גופים שהיום מקבלים הסמכות באופן עתי על ידי השר לביטחון פנים.

גבריאלה פיסמן: הדברים האלה על פי רוב לא יודעים לציבור ולא מעוגנים בחקיקה ואנחנו התחלנו במהלך רוחבי של פנייה לכל הגופים כדי לעגן בחקיקה את סמכויות העיכוב והמעצר.

גבריאלה פיסמן: המהלך הזה של רשות האוכלוסין הוא חלק מאותו מהלך רוחבי.

גבריאלה פיסמן: אין כאן איזשהו שינוי מבחינת הסמכויות שנתונות היום אלא באמת צורך להביא לידיעת הציבור ולעגן בחקיקה באופן מוסדר את אותן סמכויות שאנחנו רואים בהן סמכויות משמעותיות של פגיעה בחירות.

גבריאלה פיסמן: לכן אנו סבורים שהדברים צריכים להיות מעוגנים בחקיקה ראשית.

מיכל (מיקי) חיימוביץ': כלומר, אין הערות משמעותיות לגבי הנוסח.

גבריאלה פיסמן: לגבי ההערות של הייעוץ המשפטי, ההערה הראשונה בוודאי מקובלת לגבי סעיף 72(א).

גבריאלה פיסמן: לגבי ההערה השנייה, ביחס לדברים שאמר אור, הסמכויות שבדרך כלל אנחנו מציבים לגביהן את אותם תנאים שקבועים, הן בעצם אותן סמכויות פרונטליות שיש בהן חיכוך עם האזרח.

גבריאלה פיסמן: החוק לא נותנים לממונים את אותן סמכויות פרונטליות.

גבריאלה פיסמן: אין להם בעצם את סמכויות העיכוב והמעצר, אין להם את החיכוך עם האזרח.

גבריאלה פיסמן: כמו עמדת המשרד לביטחון פנים, אנחנו חושבים שבמקרה הספציפי הזה לא נכון להתנגד כיוון שכן נתונות סמכויות של שחרור בערובה וסמכויות שכן יש להן קשר למעצר עצמו.

גבריאלה פיסמן: לכן ההכשרה צריכה בוודאי להיות הכשרה שונה מזו שניתנת לפקחים אבל גם אנחנו לא מתנגד לתנאים האלה בהקשר הזה.

מיכל (מיקי) חיימוביץ': תודה רבה לך.

מיכל (מיקי) חיימוביץ': חבר הכנסצת סמוטריץ'.

בצלאל סמוטריץ': רציתי לשאול.

בצלאל סמוטריץ': קיבלתי בהסבר בתשובה שניתנה עכשיו שאנחנו בעצם לא משנים את המצב הקיים אלא רק מסדירים בחקיקה.

בצלאל סמוטריץ': אני רוצה להבין איך זה עובד במצב הקיים, מי נותן את ההסמכה, האם היום המשטרה בודקת את הקצינים, את הממונים, שאין להם עבר פלילי לפני שהשר מסמיך אותם, האם הם עוברים הכשרות, אחת לאיזו תקופה עוברים הכשרות, האם הם מקבלים הכשרות על זכויות חשוד, עצור ומעוכב.

משה ארבל: לפחות כאן דורשים מהם לענוד תג עם שם, מה שבמשטרה לא תמיד קורה.

בצלאל סמוטריץ': בסוף אני כאזרח מאוד מאוד מפחד כל פעם כשאנחנו נותנים לעוד ועוד פונקציות סמכויות על אזרחים.

בצלאל סמוטריץ': זה תמיד בעייתי והחשש משימוש שרירותי תמיד קיים.

בצלאל סמוטריץ': אם כן, גם אם אנחנו מעגנים מצב קיים, בואו נראה שהמצב הקיים הוא טוב ואני אשמח אם מישהו יאמר איך זה עובד היום, ואז נראה אם באמת נכון לעגן אותו כפי שהוא או שנכון לשנות משהו בהסדרים.

מיכל (מיקי) חיימוביץ': עירית ויסבלום, את יכולה ענות לנו על השאלה הזאת מבחינת הנוהל של היום, מה משתנה מבחינת הבדיקה של אותם אנשים?

בצלאל סמוטריץ': מי מכשיר היום, מה תנאי הכשירות שלהם, מי מפקח עליהם.

עירית ויסבלום: אלה דברים שאנחנו כבר עושים אותם היום.

עירית ויסבלום: כל בקר גבול עובר הכשרה של שלושה שבועות התכנים נקבעו בשיתוף עם המשטרה.

עירית ויסבלום: התכנים כוללים גם את כל מה שקשור בנושא של עיכוב ומעצר על כל הרגישויות הנובעות מכך.

עירית ויסבלום: בקרי הגבול מתמנים על ידי שר הפנים לאחר ההכשרה והמשטרה גם היום עושה עבורנו את הבדיקות לפני ההסמכה שלהם.

מיכל (מיקי) חיימוביץ': מי יכול להאיר את עינינו לגבי ההליך עצמו של ההכשרה, של הבחירה, של המיון של האנשים האלה?

עירית ויסבלום: בעניין הזה יוכל להרחיב ערן זהבי שממש מעורב בהליכים האלה בשטח.

עירית ויסבלום: הוא נמצא כאן.

מיכל (מיקי) חיימוביץ': בסדר.

מיכל (מיקי) חיימוביץ': ערן זהבי, האיש עם השם המבטיח.

ערן זהבי: בוקר טוב.

ערן זהבי: בקשר לערן זהבי, אני המקור.

מיכל (מיקי) חיימוביץ': נכון.

מיכל (מיקי) חיימוביץ': לפי הגיל, אתה היית שם קודם.

ערן זהבי: כמו שעירית ויסבלום אמרה, אנחנו עושים קורסים לבקרי גבול.

ערן זהבי: בקר גבול היום זה מקצוע ולא משהו שאפשר להעביר אותו בצורה כזו או אחרת ולכן יש קורס רציני.

ערן זהבי: בעניין הזה אנחנו עובדים בשיתוף פעולה עם משטרת ישראל.

ערן זהבי: לגבי סמכויות עיכוב ומעצר, מגיעים ממש שוטרים מבית הספר לשוטרים בבית שמש שנותנים את החלק שלהם, הם נותנים את הסילבוס של סמכויות עיכוב ומעצר.

ערן זהבי: כמו שעירית אמרה, לפני שאנחנו קולטים את העובדים לעבודה, אנחנו עושים ביקורת ומשטרת ישראל עושה לנו את הביקורת הזאת.

מיכל (מיקי) חיימוביץ': מה הם הקריטריונים?

מיכל (מיקי) חיימוביץ': מה ימנע מבן אדם להיות כשיר לתפקיד בקר גבול?

ערן זהבי: אם הוא לא מקבל סמכות ממשטרת ישראל לפני קליטתו לעבודה.

מיכל (מיקי) חיימוביץ': אבל מה משטרת ישראל תבדוק לגביו?

ערן זהבי: בסוף מי שנותן את הסמכויות, זאת משטרת ישראל.

בצלאל סמוטריץ': לאן מתלוננים?

בצלאל סמוטריץ': יש גוף מקביל למח"ש?

בצלאל סמוטריץ': האם חלים עליו כל הכללים?

בצלאל סמוטריץ': אולי כדאי להחיל בחוק את כל הכללים של משמעת וכולי שחלים על שוטר שמפעיל את הסמכויות האלה.

ערן זהבי: בנושא משמעת אנחנו כפופים לנציבות שירות המדינה ואנחנו פועלים דרכה.

מיכל (מיקי) חיימוביץ': כיוון שזה גוף אכיפה, השאלה המתבקשת והנכונה אולי היא מה קורה אם יש כאן איזושהי בעיה.

מיכל (מיקי) חיימוביץ': כיוון שזה איש מפעיל אכיפה, השאלה אם יש גוף אחר או שזאת נציבות שירות המדינה אם מוגשת תלונה?

משה ארבל: מעולם לא נרשמה תמימות דעים בינך לבין סמוטריץ'.

בצלאל סמוטריץ': בסוגיות האלה, אתה תגלה שהרבה מאוד.

מיכל (מיקי) חיימוביץ': כן.

מיכל (מיקי) חיימוביץ': גם בתחבורה יש לנו שפה משותפת.

ערן זהבי: היו בעבר תלונות על בקרי גבול והתלונות הוגשו למשטרת ישראל שהיא מטפלת בהן.

משה ארבל: כאשר הופעלה סמכות שלא כדין, האם יש גורם יותר משמעותי מאשר יחידת המשמעת של הנציבות שיכולה לטפל במקרים כאלה?

משה ארבל: למשטרת ישראל יש את מח"ש, לא כאלה יעילים הייתי אומר, יש השבוע דיון בוועדת החוקה על הנושא הזה.

משה ארבל: שאלה אם לכם יש גוף יותר יעיל ויותר פרודוקטיבי.

בצלאל סמוטריץ': או שאפשר לתת למח"ש סמכות גם על זה.

משה ארבל: אני לא בטוח שאתה רוצה.

בצלאל סמוטריץ': עדיף מאשר כלום.

עאידה תומא סלימאן: הם אלופים בסגירת תיקים.

מיכל (מיקי) חיימוביץ': משרד המשפטים רוצה להתייחס לסוגיה הזאת?

בצלאל סמוטריץ': על מח"ש אפשר להגיד הכול אבל הם צריכים לנמק.

בצלאל סמוטריץ': יש לי עם מי לדבר.

בצלאל סמוטריץ': כאן אני לא יודע עם מי אני מדבר.

בצלאל סמוטריץ': נתנו לי מכות, אני יודע עם מי לדבר?

 << דובר >> גלעד קרן: יש עשרות ומאות פקחים בשירות המדינה.

בצלאל סמוטריץ': אתה מכניס עכשיו בחוק סמכויות עיכוב ומעצר.

בצלאל סמוטריץ': זה לא דבר של מה בכך.

 << דובר >> גלעד קרן: סמכויות שכבר קיימות להם היום.

בצלאל סמוטריץ': אבל שוב, אתה מסדיר את זה עכשיו בחוק.

עאידה תומא סלימאן: הוא לא הסביר ממש למי הסמכות לבדוק תלונות.

מיכל (מיקי) חיימוביץ': הוא אמר שזאת נציבות שירות המדינה.

משה ארבל: יחידת המשמעת.

גבריאלה פיסמן: נציבות שירות המדינה פועלת בדין משמעתי.

גבריאלה פיסמן: ככל שאנחנו מדברים על חשד לביצוע עבירות פליליות, זה מטופל על ידי משטרת ישראל.

גבריאלה פיסמן: יש לנו את מח"ש.

גבריאלה פיסמן: במקרה הזה שסמכויות מופעלות על ידי גוף שהוא חוץ משטרתי.

גבריאלה פיסמן: אין לנו את הקושי הזה והמשטרה היא זו שאמורה לבדוק את העבירות הפליליות שבוצעו או לא בוצעו על ידי אותם עובדים.

גבריאלה פיסמן: אני לא רואה כאן איזשהו קושי מיוחד שמחייב לייצר איזושהי קונסטרוקציה נוספת.

גבריאלה פיסמן: אני חושבת שיש מענה.

מיכל (מיקי) חיימוביץ': עוד הערות.

מיכל (מיקי) חיימוביץ': ץ

בצלאל סמוטריץ': לי יש הסתייגות.

בצלאל סמוטריץ': זה משהו שנתקלתי בו עת הייתי שר התחבורה.

בצלאל סמוטריץ': הרי האירוע הזה עובד בממשק עם רשות שדות התעופה שמנהלת את המעברים.

בצלאל סמוטריץ': קיבלתי כמה וכמה פניות מבקרים וממונים שנדרשו לעבוד בשבת מכיוון שזה מוגדר עיסוק ביטחוני.

בצלאל סמוטריץ': סעיף 12(א) לחוק שעות עבודה ומנוחה, בצדק מחריג גופים ביטחוניים מהיכולת של העובד לתבוע לא לעבוד בימי מנוחה כמו צה"ל ומשטרה.

בצלאל סמוטריץ': בזמנו טיפלתי פרטנית ובדרך כלל ב-90 אחוזים או ב-99 אחוזים מהמקרים פתרנו את הבעיה.

בצלאל סמוטריץ': אני חושב שנכון בחוק הזה להחריג את התפקידים האלה מסעיף 12(א) ולקבוע שאי אפשר יהיה להכריח.

בצלאל סמוטריץ': ברור שלגופים האלה יש היתר לעבוד בשבת, על זה אין ויכוח, השאלה האם אני יכול להכריח את העובד לעבוד בשבת כמו שאני עושה בצבא ומשטרה.

בצלאל סמוטריץ': שוב, על סמך היכרותי כשר התחבורה את התנהלות המערכות האלה זה לא נדרש.

בצלאל סמוטריץ': אפשר להיות ליברל, מי שרוצה יעבוד ולא יהיו חסרים בקרים שיעבדו בשבת, אבל אם בא בקר ואומר שהוא אדם שומר תורה ומצוות, זה לא פיקוח נפש והוא לא רוצה לעבוד בשבת – אני בעד לאפשר לו את זה כפי שמאפשרים לו את זה ברוב מוחלט של הענפים שיש להם היתרי עבודה בשבת, שם יכולים לעבוד בשבת אבל לא יכולים להכריח את העובד לעבוד בשבת.

בצלאל סמוטריץ': למעט גופים ביטחוניים, אני לא חושב שזה צריך להיות מוגדר כגוף ביטחוני בהקשר הזה.

בצלאל סמוטריץ': אני מקריא: "בסעיף 14 יבוא סעיף קטן (ג): על אף האמור בסעיף 12(א) לחוק שעות עבודה ומנוחה, רשאי קצין ביקורת גבולות או ממונה שלא לעבוד ביום המנוחה".

סונדוס סאלח: אתה מעלה נושא חדש.

סונדוס סאלח: זה נושא חדש.

בצלאל סמוטריץ': למה זה נושא חדש?

מיכל (מיקי) חיימוביץ': זה נושא חדש.

מיכל (מיקי) חיימוביץ': זה לא מופיע בחוק.

גבריאלה פיסמן: זה נוסח חדש וזה לא עניינה של הצעת החוק הזאת.

סונדוס סאלח: זה לא בהצעה המקורית.

בצלאל סמוטריץ': תטענו נושא חדש.

שלמה קרעי: מי שרוצה לטעון נושא חדש, יכול לטעון.

שלמה קרעי: אני לא חושב.

בצלאל סמוטריץ': למה שלא נגיע להסכמה?

בצלאל סמוטריץ': בואו נחשוב על זה.

בצלאל סמוטריץ': למה לא להגיע להסכמה?

בצלאל סמוטריץ': אני חושב אמיתית.

בצלאל סמוטריץ': צבא, משטרה, כיבוי אש, אנחנו מבינים.

מיכל (מיקי) חיימוביץ': אני נוטה להסכים עם סונדוס שזה נושא חדש כי זה לא מופיע בהצעת החוק.

מיכל (מיקי) חיימוביץ': אנחנו פותחים כאן משהו שלא מופיע בהצעת החוק.

בצלאל סמוטריץ': אם יש עליו הסכמות, בואו נדבר עליו עניינית.

בצלאל סמוטריץ': נושא חדש זה משהו פוליטי טכני וכשרוצים לתקוע, הולכים לוועדת הכנסת.

שלמה קרעי: אני רוצה להצטרף להסתייגות של חבר הכנסת סמוטריץ'.

גבריאלה פיסמן: קיבלנו את הדברים רבע שעה לפני תחילת הדיון.

גבריאלה פיסמן: למיטב הבנתי חל כאן הדין הכללי.

גבריאלה פיסמן: אני מודה שאין לי מומחיות בדיני עבודה.

גבריאלה פיסמן: זה משהו שמחייב בדיקה.

גבריאלה פיסמן: מבחינתנו כרגע חל הדין הכללי ואין הצדקה להוראה נוספת.

גבריאלה פיסמן: יש כאן הצעת חוק ממשלתית.

גבריאלה פיסמן: אפשר לבדוק את ההצעה בלי קשר לדיון הזה ואני מציעה שכך נעשה.

בצלאל סמוטריץ': זאת לא פעם ראשונה שבהסתייגות להצעה ממשלתית מכניסים תיקונים.

בצלאל סמוטריץ': כל יום אנחנו עושים את זה בכנסת.

שלמה קרעי: אנחנו עושים את זה יום יום.

שלמה קרעי: מתקנים חוקים אחרים וחוקים שהם רלוונטיים.

בצלאל סמוטריץ': אמיתית את מתנגדת לזה?

מיכל (מיקי) חיימוביץ': כן.

 << דובר >> גלעד קרן: ברגע שנשמעת טענה של נושא חדש, צריך להעביר את זה לוועדת הכנסת.

שלמה קרעי: יש לי עוד הסתייגות שאולי גם עליה תטענו נושא חדש.

משה ארבל: עורך דין גלעד קרן לא סיים את דבריו.

 << דובר >> גלעד קרן: אני אומר שזה צריך לעבור לוועדת הכנסת.

 << דובר >> גלעד קרן: משפטית לדעתי מדובר בנושא חדש.

 << דובר >> גלעד קרן: זה נושא שלא קשור להצעת החוק והוא לא חלק ממה שעבר בקריאה ראשונה.

 << דובר >> גלעד קרן: העמדה המשפטית היא שמדובר בנושא חדש אבל כמובן ההכרעה בעניין היא של ועדת הכנסת.

בצלאל סמוטריץ': אני יכול חמש דקות התייעצות סיעתית לנסות לשכנע את חברתי ולהגיע להסכמות?

שלמה קרעי: אתם באותה סיעה?

בצלאל סמוטריץ': אני רוצה חמש דקות התייעצות.

בצלאל סמוטריץ': אני רוצה להגיע להסכמות.

מיכל (מיקי) חיימוביץ': חבר הכנסת קרעי, אתה רוצה להציג את ההסתייגות שלך?

שלמה קרעי: ההסתייגות שלי מתקנת.

שלמה קרעי: מכיוון שאנחנו בהצעת חוק הכניסה לישראל, אני חושב שרלוונטי לתקן גם נושא שמופיע בחוק הדרכונים.

שלמה קרעי: התיקון הוא בסעיף 6 לחוק הדרכונים.

שלמה קרעי: חוק הדרכונים, התשי"ב-1952, בסעיף 6 סעיף קטן (ב) – יבוטל.

שלמה קרעי: זאת ההסתייגות שלי.

שלמה קרעי: להחזיר את הסמכויות, לאור הפרסומים שהיו.

סונדוס סאלח: זה נושא חדש.

מיכל (מיקי) חיימוביץ': זה לא נושא חדש.

מיכל (מיקי) חיימוביץ': זה חוק חדש.

שלמה קרעי: גברתי יושבת הראש, אנחנו מתקנים חדשות לבקרים חוקים אחרים בתוך חוקים.

שלמה קרעי: הכול בסדר.

עאידה תומא סלימאן: זה נושא חדש.

שלמה קרעי: אין שום בעיה לתקן חוקים באותה הצעת חוק.

שלמה קרעי: אנחנו הרבה פעמים מתקנים כל מיני חוקים שקשורים לאותו נושא.

שלמה קרעי: הנושא הוא חוק הכניסה לישראל.

שלמה קרעי: לאור מה שפורסם שיש קומבינות שעושים על מדינת ישראל ונותנים לאנשים דרכונים והם בכלל לא עולים לארץ אלא נשארים במדינות מוצאם ומקבלים סל קליטה כשהם לא כאן, אני חושב שנכון להחזיר את הסמכויות לידי שר הפנים שהוא יחליט.

עאידה תומא סלימאן: אולי צריך לעשות תיקון גם בחוק הלאום.

בצלאל סמוטריץ': באותה הזדמנות אתה יכול לומר מילה טובה על רביב דרוקר?

שלמה קרעי: בוודאי.

שלמה קרעי: מילה טובה לכל עיתונאי שמפרסם שחיתויות כאלה.

שלמה קרעי: הם עושים את התפקיד.

שלמה קרעי: כשעושים, מגיע.

שלמה קרעי: אני חושב שאנחנו צריכים להיות קשובים למה שקורה ולתקן את זה.

שלמה קרעי: לא לחכות לכנסת הבאה.

מיכל (מיקי) חיימוביץ': זה או-טו-טו.

 << דובר >> גלעד קרן: ההסתייגות של חבר הכנסת קרעי, העמדה המשפטית היא שלא רק שמדובר בנושא חדש אלא זה יכול להיות פגם שיורד לשורשו של ההליך אם במסגרת חוק הכניסה לישראל שעוסק בסמכויות ביקורת גבולות, יתוקן את חוק הדרכונים, חוק אחר לגמרי שעוסק בנושא אחר לגמרי בנושא של מעמד.

שלמה קרעי: אדוני היועץ המשפטי, אתה אף פעם לא נתקלת בזה שמתקנים חוק אחר בחוק שמגישים?

 << דובר >> גלעד קרן: בהחלט נתקלתי הרבה פעמים וזה יכול לקרות.

 << דובר >> גלעד קרן: לא אמרתי שלא.

שלמה קרעי: אז זה לא פגם שיורד לשורשו.

משה ארבל: השאלה אם זה סמכות ועדת הכנסת או לא.

משה ארבל: הדברים האלה קרו בכנסת מאז ומעולם.

משה ארבל: ועדת הכספים עושה את זה חדשות לבקרים.

גבריאלה פיסמן: זה לא עניינה של הצעת החוק הזאת.

שלמה קרעי: חברת הכנסת תומא סלימאן, אנחנו עושים את זה כל הזמן.

שלמה קרעי: אגב, גם בהסתייגויות שלכם.

שלמה קרעי: אני מציע שתבדקי אותן.

 << דובר >> גלעד קרן: אפשר גם לתקן את חוק הגיוס.

שלמה קרעי: מישהו כאן טוען טענת נושא חדש?

סונדוס סאלח: כן.

עאידה תומא סלימאן: כן.

מיכל (מיקי) חיימוביץ': עירית, את רוצה להעיר משהו?

עירית ויסבלום: לא.

בצלאל סמוטריץ': אפשר לקבל חמש דקות שאני אנסה לשכנע את חברת הכנסת?

מיכל (מיקי) חיימוביץ': אני חושבת שאין טעם.

מיכל (מיקי) חיימוביץ': כיוון שיש הכרזות על כך שזה נושא חדש, אני מכריזה על כך שהנושא חוזר לוועדת הכנסת שתכריע האם מדובר בנושא חדש.

מיכל (מיקי) חיימוביץ': אנחנו מסיימים את הדיון.